Сайрагул Дуулатова

Дуулатова Сайрагүл Садыковна (1976-жыл, 20-август. Баткен облусу). Журналист, коомдук ишмер.

Өмүр баяны: Дуулатова Сайрагүл Садыковна 1976-жылы 20-августта азыркы  Баткен облусунун Лейлек районундагы Айбике айылында кызматкердин үй-бүлөсүндө туулган.

Жогорку билимдүү. Ж.Баласагын атындагы Кыргыз улуттук университетинин журналистика жана юридика факультеттерин аяктаган.

Эмгек жолу: 1994–1999-жылдары окуу менен бирге «Пирамида» телерадио компаниясында кабарчы.

1999–2009-жылдары Кыргыз Билим берүү Академиясынын «Билим» басмасында  жана информатика бөлүмүндө жетектөөчү илимий кызматкер, башкы адис.

1999–2003-жылдары ушул эле академияда Азия өнүктүрүү банкынын «Билим берүүнүн биринчи долбоорунун» алкагында улуттук мазмундагы окуу китептерин даярдоо, которуу, адаптациялоо иштеринде редакторлук, котормочулук, корректорлук милдеттерди аткарган.

2009–2012-жылдары Кыргыз Билим берүү Академиянын Аспирантурасынын жалпы педагогика бөлүмүн аяктаган. Илимий ишинин темасы: «Кыргыз адабияты окуу китептерин компетенттүүлүктүн негизинде түзүүнүн дидактикалык негиздери».

2009–2011-жылдары «Айат пресс» коомдук-саясий гезитинде кабарчы.

2011–2013-жылы Энергетика жана өнөр жай министрлигинин басма сөз катчысы. 

2013–2015-жылдары Жогорку Кеңештин депутаттарынын консультанты.

2015-жыл, октябрь,  Жогорку Кеңештин депутаттыгына талапкер (“Бир бол” саясий партиясы).

2015–2016-жж. Жогорку Кеңештин аппаратынын “Бир Бол” депутаттык фракциясынын катчылыгынын улук консультанты кызматында эмгектенген.

2016–2019-жж. «Билим-компьютер» басмасынын башкы редактору.

2020–2024-жж. “Kadam-media.kg” маалыматтык порталынын жетекчиси.

2016-жылдан баштап бүгүнкү күнгө чейин “Кыргыз Биримдиги” коомдук бирикмесинин редактору. 

2024-ж. июнь айынан баштап “Байчечекей” балдар журналынын башкы редакторунун орун басары болуп иштейт.

Үй-бүлөлүү. Кызы Диана И.Ахунбаев атындагы Кыргыз мамлекеттик медициналык академиясынын 4-курсунун студенти.

Ишмердиги:

Дуулатова Сайрагүл билим берүү жана илим тармагында жана жалпыга маалымдоо каражаттарында үзүрлүү эмгектенип келе жатат. Кыргызстандагы алгачкы улуттук мазмундагы мектеп окуу китептерин, анын ичинде кыргыз адабияты, кыргыз тили, адабий окуу жана тарых окуу методикалык-комплекстерин даярдоодо жана басмадан чыгарууда редактор, авторлош, корректор катары өзүнүн чоң салымын кошкон. 

Дуулатова Сайрагүл кесиптик ишмердигинен сырткары, кыргыз акын-жазуучуларынын эмгектерин даңазалап, жаңы жана жаш авторлордун чыгармачылыгын таанытуу, китептерин чыгарып, коомчулукка жайылтуу иштерин жасап келет. Ошондой эле улуттук баалуулуктарды жайылтуучу ири улуттук долбоорлордун редактору катары иш алып барат. 

Сайрагүл Дуулатованын журналистик жана коомдук ишмердиги мамлекеттин идеологиясын жана саясатын колдоо, улуттук баалуулуктарды жайылтууга салым кошуу жана басма иштерине багытталып келе жатат. 

Сыйлыктары: КМШнын Парламенттер аралык Ассамблеясынын “Жалпыга маалымдоо каражаттарын өнүктүрүүгө кошкон салымы үчүн” төш белгиси, 2017-ж.

Кыргыз Республикасынын Жогорку Кеңешинин Ардак грамотасы, 2023-ж.

Кыргыз Республикасынын Министрлер Кабинетинин Ардак Грамотасы, 2024-ж.

Маданият, маалымат жана жаштар саясаты министрлиги, Ардак грамота, 2023-ж.

Кыргыз Республикасынын Президентинин Баткен облусундагы ыйгарым укуктуу өкүлчүлүгүнүн Ардак грамотасы, 2023-ж.

Бишкек мэриясы, Ардак грамотасы, 2023-ж.

Кыргыз Республикасынын Акыйкатчысынын Ардак грамотасы, 2024-ж.

Кыргыз Республикасынын Министрлер Кабинетине караштуу Мамлекеттик кызмат жана жергиликтүү өз алдынча башкаруу иштери боюнча мамлекеттик агенттигинин Ардак Грамотасы, 2024-жыл.

Кыргыз Республикасынын Дин иштери боюнча мамлекеттик комиссиясынын Ардак Грамотасы, 2024-жыл. 

Жарык көргөн эмгектери:

«Абдираим Шама». – Б., «Гүлчынар», 2005.

«Абдираим Шама – Лейлек булбулу», – Б., «Гүлчынар», 2007.

«Дилазык», 1-класс. – Б., «Азур», 2009.

«Дилазык», 2-класс. – Б., «Азур», 2009.

- «Класстан тышкаркы окуу», 1-класс. Б., «Азур», 2009.

- «Класстан тышкаркы окуу», 2-класс. Б., «Азур», 2009.

«Лейлек килеми». – Б.,  «Maxprint», 2017.

«Исхак Раззаков жана анын замандаштары», – Б., «Аль Салам», 2022.

- «Алай айымдары» журналы, 2021-ж.

- «Ак Мөөр» журналы, «Адвер принт», Б., 2022–23-24-жж.

«Адамгерчилиги менен айыктырган дарыгер», Б., «Адвер принт», 2025.

«Наркозу Батыров», түзүүчү,  Б., «Адвер принт», 2025.